د نړۍ شتمن وګړي

**د نړۍ شتمن وګړي** يا **د نړۍ بډايه وګړي** يا **د نړۍ ميلياردران**  د نړۍ د شتمنو وګړو يو نوملړ دی چې د فوربز مجلې د کلنۍ ارزونې راپور له مخې له ۱۹۸۷ ز راهيسې هر کال د مارچ مياشت کې د **نړۍ ميلياردرانو** تر سرليک لاندې خپريږي.
په تېرو شلو کلونو کې د مايکروسافټ کمپنۍ مشر بېل ګيټس ۱۵ ځله د دې نوملړ مخکښ وو، چې له ۱۹۹۴ تر ۲۰۰۹ ز کال پورې د نړۍ تر ټولو ډېر شتمن وګړی ګڼل کېده، خو وروسته په ۲۰۱۰ ز کال کې د امريکا موويل شرکت څښتن کارلوس سليم دا مقام خپل کړ او په پرلپسې ډول ۴ کاله د نړۍ ترټولو شتمن وګړی ګڼل کېده، خو په ۲۰۱۴ ز کال کې يو ځل بيا بېل ګيټس دا مقام خپل کړ.

د ۲۰۱۸ ز کال د مارچ په ۶ مه نېټه بېل ګيټس خپل ځای د امازون شرکت مشر جېف بېزوس ته پرېښود چې تر ۲۰۲۲ ز کال پورې د نړۍ ترټولو شتمن سړي ريکارډ يې له ځانه سره درلود،او بلاخره په ۲۰۲۲ ز کال کې يې دا مقام اېلن ماسک ته پرېښود.

د ۲۰۲۳ ز کال مارچ مياشت کې د نړۍ تر ټولو شتمن سړي مقام برنار ارنو خپل کړ، نوموړی لومړنی فرانسوی دی چې دا مقام يې ترلاسه کړی دی.

## کلنۍ درجه بندي

دا چې دا درجه بندي د هرکال په مارچ مياشت کې خپريږي، نو دلته ليکل شوي نومونه او ترتيب هم د هماغه وخت پورې صحت لري، چې په ترتيب سره پکې د نړۍ لس شتمن وګړي، د هغوی د شتمنۍ له مخې ډلبندي شوي دي.

;نښې او توضيحات

### په ۲۰۲۴ ز کال کې د نړۍ تر ټولو شتمن وګړي

د فوربس مجلې د ۳۸ م کلني راپور له مخې **د نړۍ ميلياردرانو نومل**ړ کې د ۲۷۸۱ ميلياردرانو ريکارډ موندل شوی چې خالصه شتمني يې ۱۴.۲ تريليونه ډالر د.
دا د ۲۰۲۳ ز کال د ۱۴۱ غړو  په پرتله ۲ تریلیونه ډالرو زیاتوالی راښيي، چې په دې نوملړ کې يې د خپلې خالصه شتمنۍ پخوانی ريکارډ پرځای ساتلی دی، چې په ۲۰۲۲ کال کې د ۹۰۰ ملیارد ډالرو ریکارډ څخه واووښت. د لېست دوه پر درېيمه برخه غړي د تېر کال په پرتله ډېر شتمن دي، له هغې ډلې مارک زوګربرګ يادولی شو، چې خالصه شتمني یې ۱۱۲.۶ ملیارده ډالر زیاته شوې ده.

### په ۲۰۲۳ ز کال کې د نړۍ تر ټولو شتمن وګړي

د فوربېزد نړۍ د میلیاردرانو په ۳۷م کلني لیست کې۲۶۴۰ میلیاردران شامل وو چې ټولټال خالصه شتمني یې ۱۲.۲ تریلیونه ډالر وه، چې د ۲۰۲۲ کال په پرتله ۲۸ غړي او ۵۰۰ ملیارد ډالر کم وو. د لیست له نیمایي څخه ډېر يې د تېر کال په پرتله لږ شتمن شوي، له هغې ډلې اېلان ماسک يادولی شو چې له لومړۍ درجې دوهمې ته راکښته شو.
 د دې لېست له مخې له ۲۰۱۳ کال راهيسې د لومړي ځل لپاره يو غير امريکايي تبعه فرانسوي کارلوس سليم د نړۍ تر ټولو شتمن شخص وو، په دې ليست کې د ۲۰۲۲ کال په څېر، د ۳۰ کلونو څخه کم عمره ۱۵ میلیاردران شامل وو چې تر ټولو شتمن یې د ریډ بول وارث مارک میټشیټز و چې خالصه شتمني يې ۳۴.۷ ملیارده ډالر و. د دې لیست تر ټولو ځوان کلیمینټ ډیل ویچیو وو، چې د لوکسوټیکا شتمنۍ وارث و چې د خپلو شپږو خویندو او سکنۍ مور سره شریکه وه او کیم جونګ یانګ، چې شتمني یې د جاپاني - سویلي کوریا د لوبو لوی شرکت نیکسون کې ده، دواړه د ۲۰ کلونو څخه کم عمره وو.

## داهم وګورئ
* د نړۍ ډېر ليدل کېدونکي ښارونه
* د نړۍ جګ وګړي
* د نړۍ ټيټ وګړي
## انځورونه

دوتنه:Bernard Arnault (2) - 2017.jpg|بېرنارډ ارنولټ په ۲۰۲۴ ز کال کې د نړۍ ترټولو شتمن شخص او د اېل وي اېم اېچ شرکت څښتن.
دوتنه:USAFA Hosts Elon Musk (Image 1 of 17) (cropped).jpg|ايلان ماسک په ۲۰۲۴ ز کال د نړۍ شتمنو کسانو نوملړ کې دوهم شخص او د ټېسلا موټرز شرکت څښتن.
دوتنه:Jeff Bezos talking.jpg|جېف بېزوس د نړۍ شتمنو وګړو نوملړ کې دريم شتمن شخص او د امازون شرکت څښتن.
دوتنه:Mark Zuckerberg (7985186041).jpg| مارک زوکربرګ په ۲۰۲۴ز کال کې د نړۍ څلورم شتمن شخص او د مېټا فليټ فارم او فيسبوک څښتن.
دوتنه:Larry Ellison 2013 (9887589546).jpg| لاري اېليسون په ۲۰۲۴ز کال کې د نړۍ پنځم شتمن شخص او د اورکل کارپورېشن څښتن.
دوتنه:Warren Buffett at the 2015 SelectUSA Investment Summit (cropped).jpg|وارن بفېټ په ۲۰۲۴ز کال کې د نړۍ شپږم شتمن شخص او د بېرکشاير هاتوای څښتن.
دوتنه:Bill Gates - Nov. 8, 2019.jpg|بیل ګیټ په ۲۰۲۴ز کال کې د نړۍ اووم شتمن شخص او د د مايکروسافټ شرکت څښتن.
دوتنه:Steve ballmer 2007 outdoors2yes.jpg|سټېو بالمېر په ۲۰۲۴ز کال کې د نړۍ اتم شتمن شخص او د مايکروسافټ شرکت برخوال.
دوتنه:Mukesh Ambani.jpg|موکېش امباني په ۲۰۲۴ز کال کې د نړۍ نهم شتمن شخص او د رېلانس اېنډسټريز څښتن.
دوتنه:Larry Page in the European Parliament, 17.06.2009 (cropped).jpg|لاري پيج په ۲۰۲۴ز کال کې د نړۍ لسم شتمن شخص او د ګوګل څښتن.


## سرچينې